stanford-oval/wikipedia huggingface dataset:
הוטספוט
מאפיינים

הוטספוט מבושל בדרך כלל עם חזה בקר (בהולנדית: klapstuk) באותו הכלי. קלפסטוק הוא נתח בקר מגזרת הצלעות. הוא משויש בשומן ומגיב היטב לבישול איטי בסיר הוטספוט. אם קלפסטוק אינו זמין, נהוג להחליף אותו בבייקון מעושן. הגזרים המשמשים במנה הם בדרך כלל מהסוג המכונה winterpeen (גזר חורף), המעניקים למנה את הטעם הייחודי שלו שגזר רגיל אינו יכול להשתוות אליו.
היסטוריה

האזכור האירופי הראשון של תפוח האדמה הוא די מאוחר ב-1537, על ידי הכובש הספרדי חואן דה קסטלנוס, ומאז הוא התפשט לאט למדי ברחבי אירופה. כך שהאגדה המקורית מתייחסת ככל הנראה למה שההולנדים כינו אז 'תפוח אדמה מתוק' או פסטינאק (pastinaak) שהוא גזר לבן. ירק זה שיחק תפקיד דומה במטבח ההולנדי לפני השימוש בתפוח האדמה כמזון יסוד.
המונח הוטספוט (שניתן לתרגם בערך כ"סיר מזועזע") דומה למונח האנגלי hotchpot ו-hochepot בצרפתית תיכונה, שניהם נהגו לזהות סוג של תבשיל בשר ושעורה. מילון אוקספורד האנגלי מתעד 'הוצ'פוט' כמונח קולינרי משנת 1440, יותר ממאה שנה לפני המצור על ליידן. בסיפור על מליבאוס (בערך 1386), ג'פרי צ'וסר כתב על "hochepoche", אך השימוש המוקדם הזה התייחס כנראה למובן המשפטי במשפט האנגלי (מתועדת מ-1292) כמיזוג של נכסים.
שימושים מאוחרים יותר במילה בהחלט התייחסו למובן הקולינרי של המונח.
מזונות דומים

המנה השוודית רוטמוס - "מחית שורש" (מאכל המורכב מלפת מתובלת, תפוחי אדמה, גזר) הוא דומה, להוטספוט מלבד הבצל שמוחלף ברוטבגה (kålrot). פוֹטץ' (Potch), מנת תוספת וולשית מסורתית למנות בשר, עשויה גם היא עם פירה, גזר, רוטבגה, גזר לבן ולפעמים ירקות שורש אחרים. בבריטניה ובמדינות אחרות, מנה דומה של תפוח אדמה קצוץ, בצל ועוד מכונה האש (hash).
למרות השם הדומה, hutspot הוא מאכל נבדל מה-hutsepot הפלמי, תבשיל בשר עם ירקות לא מעוכים.
הערות שוליים

↑  Indonesisch Kookboek Selamat Makan (PDF). Koninklijke Marine. 1999.
↑  "The Harleian ms. 7334 of Chaucer's Canterbury tales. Ed. by Frederick J. Furnivall". University of Michigan.
המטה למאבק בגזענות בישראל

המטה למאבק בגזענות בישראל הוא ארגון-גג המאגד ארגוני חברה אזרחית הנאבקים נגד אפליה וגזענות בישראל. הוא נוסד ב-2003 ביוזמתו של מרכז מוסאוא - לזכויות האזרחים הערביים בישראל.
ארגונים חברים

במטה למאבק בגזענות בישראל חברים כ-45 ארגוני חברה אזרחית ועמותות, בהם:
המרכז הרפורמי לדת ומדינה
מרכז תמורה, בראשות יפעת ביטון
מרכז מוסאוא - לזכויות האזרחים הערביים בישראל
עמותת סיכוי - לקידום שוויון אזרחי
הקשת הדמוקרטית המזרחית
תנועת אחותי - למען נשים בישראל
קואליציית נשים לשלום
רופאים לזכויות אדם
עמותת טבקה
אנו - עושים שינוי
קו לעובד
תנד"י
מחסום ווטש
המוקד לפליטים ולמהגרים
יוזמות קרן אברהם
פסיכואקטיב
בית הספר לשלום בנווה שלום
פורום הכרה למען הכרה בכפרי הבדואים הלא-מוכרים בנגב
א.ס.ף
פעילות

הארגון עוסק במאבק באפליה והסתה במספר תחומי פעילות עיקריים:
מעקב אחר מקרים של הסתה הנעשים על ידי אנשי ציבור, ופנייה ליועץ המשפטי לממשלה במקרים של תביעות משפטיות.
מניעת אפליה במקומות ציבוריים, כגון סלקציה במועדונים ומקומות בילוי.
פעילויות יזומות להעלאת המודעות, בהן קמפיינים פרסומיים וסרטונים.
פעילות מול המשטרה כדי להפחית אפליה ואלימות משטרתית על רקע גזעני.
פעילות מול משרד החינוך וועדת החינוך של הכנסת על מנת לבנות תוכניות חינוך בנושאי זכויות האדם ונגד גזענות.
לקראת הבחירות לכנסת העשרים יזם המטה למאבק בגזענות בישראל קמפיין תחת הכותרת "בחירות ללא גזענות מחזקות את הדמוקרטיה". מטרת הקמפיין הייתה להעלות את המודעות בציבור הישראלי לחשיבותה של מערכת בחירות הנמנעת משימוש במסרים גזעניים ושומרת על ויכוח ענייני וחף מביטויי שנאה.
בדצמבר 2016 פנה הארגון לעופר עיני, יושב ראש ההתאחדות לכדורגל בישראל, וביקש טיפול משמעתי תקיף בתופעת הקריאות הגזעניות המושמעות על ידי אוהדי בית"ר ירושלים במשחקי הקבוצה.
באוגוסט 2017 השיק הארגון, ביחד עם המרכז הרפורמי לדת ומדינה, מוקד סיוע ותיעוד בשם "המרכז לנפגעי גזענות". המרכז מיועד לספק לנפגעי גזענות ליווי מול הרשויות, סיוע משפטי וסיוע נפשי, ובמרכזו מוקד טלפוני הפועל בחמש שפות: עברית, ערבית, רוסית, אמהרית ואנגלית.
לאחר שבית המשפט העליון ביטל פסילת מכרזים בהם זכו ערבים בעפולה, אמר מנהל המטה: "כל החלטה שמקדמת חיים משותפים ולא פוגעת בהם מבורכת ... זו הזדמנות לקדם חיים משותפים בעמק. אני רואה בהחלטה הזדמנות ליצור מודל חיובי לחיים קהילתיים משולבים ומוצלחים בין תושבי השכונה לתושבי המגזר כמו במקומות אחרים בישראל."
פעילות > דו"ח הגזענות

הארגון מפרסם פעם בשנה דו"ח מסכם על גילויי גזענות בישראל והטיפול בהם במהלך השנה.
הממצאים העיקריים של הדו"ח כוללים:
20 מקרים של חקיקה גזענית
107 מקרי גזענות של נבחרי ציבור ומובילי דעת קהל
22 מקרים של פגיעה בחופש הפעולה הפוליטי של מנהיגות הציבור הערבי
24 מקרים של פגיעה ברגשות דת
213 מקרי גזענות ממסדית, על ידי מוסדות מדינה, בתי עסק וארגונים פרטיים וציבוריים, בהם גזענות של בתי עסק ונותני שירות במגזר הפרטי, אירועי סלקציה במועדונים (בעיקר נגד מזרחים ואתיופים) והריסת בתים של ערבים בנגב.
114 מקרי גזענות בין אזרחים, בהם אירועים שונים נגד ערבים, אירועים נגד מהגרי עבודה ומבקשי מקלט, אירועים נגד מזרחים, אירועים נגד חרדים, אירועים נגד אתיופים ואירועים נגד דוברי רוסית.
24 מקרים של גזענות של כוחות הביטחון
34 מקרי גזענות של מוסדות חינוך ואקדמיה
78 מקרים של גזענות בספורט
14 מקרי גזענות כלפי אוכלוסייה דוברת רוסית
22 מקרי גזענות בתקשורת הרוסית
19 פרסומים גזעניים בכלי התקשורת ובמדיה החברתית.
בשנת 2017 פרסם הארגון מסמך בשם "ביטויים של גזענות ואפליה נגד בני ובנות נוער בישראל - במערכת החינוך ובמערכת אכיפת החוק."
הערות שוליים

↑  המטה למאבק בגזענות בישראל - הפרויקטים של המטה, ‏15 באפריל 2015 (ארכיון)
↑  המטה למאבק בגזענות בישראל, באתר "פורום דב לאוטמן למדיניות החינוך"
↑  אריק בנדר, ‏קמפיין חדש: "בחירות ללא גזענות מחזקות את הדמוקרטיה", באתר מעריב אונליין, 22 בפברואר 2015
↑  המטה למאבק בגזענות בביקורת נגד ההתאחדות, באתר ONE‏, 25 בדצמבר 2016
↑  סמי עבד אל חמיד, עוצרים את הגזענות: נפתח מוקד סיוע ותיעוד למאבק בגזענות, באתר nana10‏, 16 באוגוסט 2017
↑  שלומית צור, ‏העליון ביטל פסילת מכרזים של רמ"י בהם זכו ערבים בעפולה, באתר גלובס, 8 באוגוסט 2017
↑  המטה למאבק בגזענות: "זו הזדמנות לקדם חיים משותפים", באתר "עמקניוז", ‏11 באוגוסט 2017
↑  דו"ח הגזענות לשנת 2013, באתר יוזמות קרן אברהם (ארכיון)
↑  ביטויים של גזענות ואפליה נגד בני ובנות נוער בישראל - במערכת החינוך ובמערכת אכיפת החוק, באתר הטלוויזיה החברתית באינטרנט, ‏21 במרץ 2017
| --- | --- |
בקרת זהויות :  NLI: 987007310271205171  LCCN: no2015048667  VIAF: 240599641   WorldCat (עם VIAF): 240599641
הילטון

ערך זה עוסק ברשת בתי מלון בינלאומית. אם התכוונתם למשמעות אחרת, ראו .
| --- | --- |


 נתונים כלליים
 סוג:  חברה פרטית
 בורסה:  הבורסה לניירות ערך בניו יורק (1947–HLT) 
 מייסדים:  קונרד ניקולס הילטון
 תקופת הפעילות:  1919–הווה (כ־105 שנים) 
 חברות בנות:  Conrad Hotels & Resorts  Homewood Suites by Hilton  Tru by Hilton  Hampton by Hilton  Home2 Suites by Hilton  Signia by Hilton  Tapestry Collection by Hilton  Motto by Hilton  DoubleTree by Hilton  LXR Hotels & Resorts  Hilton Hotels & Resorts  Curio Collection by Hilton  וולדורף אסטוריה  Hilton Garden Inn  Canopy by Hilton  Tempo by Hilton 
 מיקום המטה:  מקלין 
 משרד ראשי:  וירג'יניה, ארצות הברית
 ענפי תעשייה:  מלונאות
 מוצרים עיקריים:  בית מלון, זכיינות, מתקן נופש 
 שווי שוק:  58.14 מיליארד דולר (10 באוקטובר 2024)
 מנכ"ל:  כריסטופר נסטה, נשיא ומנכ"ל
  
 www.hilton.com
 
הילטון (באנגלית: Hilton Worldwide Holdings Inc) היא רשת בתי מלון בינלאומית שמרכזה בארצות הברית, מהגדולות בעולם.
היסטוריה

הרשת נוסדה בשנת 1919 על ידי קונרד הילטון בסיסקו שבטקסס. בשנת 1925, מלון דאלאס הילטון הפך למלון הראשון שהשתמש בשם הילטון. בשנת 1927, הילטון התרחבה לוואקו, טקסס, שם פתחה את המלון הראשון שלה עם מיזוג אוויר בשטחים הציבוריים.
בשנת 1943, הילטון קיבל את הניהול של מלון רוזוולט ורכשה את מלון פלאזה, שניהם מלונות יוקרה וותיקים במרחק של פחות מקילומטר זה מזה בשכונת מידטאון מנהטן בניו יורק. עם רכישות אלו, הפכה הילטון לרשת בתי המלון שהייתה לה פעילות רציפה על פני ארצות הברית.
החברה התאגדה בשנת 1946 כתאגיד בשם "Hilton Hotels Corporation" ולאחר מכן מניותיה הונפקו למסחר בבורסת ניו יורק.
בשנת 1948 נוסדה "הילטון אינטרנשיונל" כחברה בת בבעלות מלאה, לנהל את מלונות הרשת מחוץ לצפון אמריקה, ממש לפני פתיחתו של מלון הילטון קאריבה בפוארטו ריקו ב-1949. הילטון רכשה את מלון וולדורף-אסטוריה בניו יורק באותה שנה.
בשנת 1953 פתחה הילטון את המלון הראשון שלה באירופה, מלון קסטלנה הילטון במדריד, ספרד.
בדצמבר 1964, ביצעה החברה ספין-אוף לפעילותה הבינלאומית ("הילטון אינטרנשיונל") לתוך חברה נפרדת שנרכשה ב-1967 על ידי Trans World Corp, חברת האם של חברת התעופה טראנס וורלד איירליינס.
בשנת 1987 רכש איל ההימורים היהודי-בריטי סיריל שטיין את "הילטון אינטרנשיונל" תמורת מיליארד דולר, באמצעות חברת "לדברוקס" שהייתה בבעלותו. בינואר 1997 חתמה "הילטון אינטרנשיונל" על הסכם לשיתוף פעולה עם "הילטון קורפ". "הילטון אינטרנשיונל" נמכרה חזרה ל"הילטון קורפ" ב-2005.
בסוף 1999 רכשה הילטון את רשת מלונות פרומוס, שהיו לה באותה עת 400 בתי מלון במותגים: Hampton Inns ,Embassy Suites ,Doubletree ורשת המוטלים Red lion.
ביולי 2007, קרן ההשקעות הפרטיות בלקסטון רכשה את רשת מלונות הילטון תמורת 26 מיליארד דולר. בדצמבר 2013 הנפיקה בלקסטון את הילטון
פעילות הרשת

בבעלות הרשת 2,700 מלונות ברחבי העולם והיא בקשרים עסקיים עם חברות תעופה וחברות השכרת רכב רבות. מטה החברה נמצא בלוס אנג'לס/בוורלי הילס שבקליפורניה. תפיסת העולם של הילטון היא שהתייר האמריקאי יזכה לאותה רמת נוחות וסטנדרט שירות אליהם הוא רגיל בארצות הברית, בכל מקום אליו הוא מגיע. כך זכו מלונות הילטון לתדמית של נוחות ושירות מעולה, בצד הסתגרות וניתוק מן המדינה בה הם פועלים.
אחד מהמלונות המפורסמים ביותר של הרשת הוא מלון וולדורף-אסטוריה, ניו יורק שהוא גם אחד מבתי המלון המפורסמים בעולם בשל היותו המלון היוקרתי ביותר בניו-יורק ומהיוקרתיים בעולם בזמנו. במשך השנים שכנו במלון מהאנשים החשובים בעולם כגון נשיאים, ראשי ממשלות, סלבריטאים וכדומה. עד היום הוא אחד מבתי המלון המועדפים והמפורסמים בניו יורק.
פעילות בישראל

בשנת 1956 בחנה הרשת את האפשרות לחכור את מלון המלך דוד, אולם נסוגה בלחץ מצרי. בשנת 1960 בחנה החברה הקמת מלון על הר הכרמל בחיפה, אך הדבר לא יצא אל הפועל. בשנת 1961 הושג הסכם להקמת מלון ראשון של הילטון בישראל, חרף איומי החרם הערבי. המדינה נתנה למלון הטבות חריגות שנומקו על ידי טדי קולק בכך שמדובר במשיכת "חברה בעלת מוניטין עולמי להקמת בית מלון בתל אביב שדרגתו יכולה לקדם בהרבה את זרם התיירות לארץ". אבן הפינה ל"מלון הילטון תל אביב" הונחה בספטמבר 1962 והוא נפתח בשנת 1965. במהלך הבנייה, בדצמבר 1963, קרס עגורן ושלושה עובדים נהרגו.
ב-31 בדצמבר 1974 נפתח המלון השני של רשת הילטון בישראל, "הילטון ירושלים". בשנת 1993 עבר המלון לבעלותה ולניהולה של קבוצת אפריקה ישראל, ושמו הוסב ל"קראון פלאזה" - מותג היוקרה של רשת מלונות הולידיי אין הבינלאומית. והחל מ-2017 הוא פועל תחת השם מלון ורט ירושלים. בשנת 1998 החל מלון מצודת דוד לפועל בשם "הילטון ירושלים", אך בשנת 2001 נתגלעו חילוקי דעות עסקיים ומשפטיים בין בעל המלון אלפרד אקירוב לבין רשת הילטון, והיא הוצאה מניהול המלון.
באוגוסט 1989, מלון אביה סונסטה, שנבנה על ידי איש העסקים אלי פפושדו בטאבה, עבר לניהול רשת הילטון, לאחר שהשטח עבר לשליטת מצרים. עם זאת רבים מעובדי המלון הישראלים (כולל המנכ"ל) המשיכו לעבוד בו.
בשנת 1997 נפתח מלון "הילטון באר שבע", אך לאחר שנתיים יצאה הרשת מניהול המלון.
בנובמבר 1999 נפתח מלון הילטון מלכת שבא באילת. במרץ 2014 נפתח מלון וולדורף אסטוריה ירושלים, המלון הראשון של מותג העל היוקרתי של הרשת, וולדורף-אסטוריה, בישראל.
בראשית נובמבר 2016 פורסם, כי החל מינואר 2017, תחדל הילטון מלהפעיל את מלון הילטון מלכת שבא באילת. הרקע להפסקת הפעלת המלון בידי הילטון, הוא ככל הנראה הוצאות שונות ודמי ניהול גבוהים מדי לדעת בעליו של המלון, אותם נדרש להוציא לבקשת הילטון, כחלק מהיותו של המלון מנוהל על ידה.
בספטמבר 2019 פורסם כי הילטון צפויה להקים שני מלונות על חוף לידו שבאשדוד, שימותגו "Hilton Curio" ו-"Hilton Garden Inn", ובנייתם צפויה להסתיים בשנת 2022.
ראו גם

מלון הילטון תל אביב
מלון וולדורף אסטוריה ירושלים
מלון וולדורף-אסטוריה, ניו יורק
הערות שוליים

1 2 3  דרור רייך, מלכת המלונאות חזרה לוול סטריט, באתר TheMarker‏, 21 בדצמבר 2013
↑  אביבה קרול, ‏שיתוף פעולה בין רשתות הילטון בעולם ובארה"ב שפוצלו ב-64', באתר גלובס, 16 בינואר 1997
↑  אלעזר לוין, ויקטור לוי (לונדון), שטיין רוכש את הילטון במיליארד $, חדשות, 6 בספטמבר 1987
אלעזר לוין, סיריל שטיין היה כאן – ולא בהילטון, חדשות, 20 באוקטובר 1987
י. פנקלסטון, 'מר הילטון' לא חושש מהחרם הערבי, מעריב, 6 בספטמבר 1987
↑  רויטרס, לדברוקס, רשת ההימורים הבריטית של הילטון, עשויה להימכר ב-7 מיליארד דולר, באתר TheMarker‏, 22 בדצמבר 2005
↑  איי אונליין, הילטון במו'מ לרכישת רשת מתחרה, באתר TheMarker‏, 1 בספטמבר 1999
ניר נתן, לוס אנג'לס, ‏מיזוג הילטון-פרומוס הצליח; הפרשנים כבר אוכלים את הכובע, באתר גלובס, 29 באוקטובר 2000
↑  ניו יורק טיימס, בלקסטון רכשה את מלונות הילטון ב-26 מיליארד דולר, באתר TheMarker‏, 5 ביולי 2007
↑  רויטרס, הילטון קופצת ב-8% ביום המסחר הראשון: שווי השוק מעל 20 מיליארד ד', באתר TheMarker‏, 12 בדצמבר 2013
↑  מלון המלך דוד לא יוחכר, מעריב, 31 במאי 1956
↑  מלון פאר לתיירים יוקם ברמת הדר על הכרמל, דבר, 16 בספטמבר 1960
↑  מלון גדול יוקם על הכרמל, מעריב, 16 באפריל 1961
↑  צבי אלגת, הילטון יתן את הטון, מעריב, 7 באוגוסט 1961; המשך
↑  חברת הילטון לא תיכנע לאיומי חרם, דבר, 1 בינואר 1962
הילטון: למרות איומי הערבים אנו בונים בישראל, חרות, 19 ביוני 1962
↑  ועדת הכספים מבררת ההלוואה הגדולה להילטון, מעריב, 5 ביוני 1962
↑  נורתה אבן הפינה למלון הילטון, חרות, 14 בספטמבר 1962
↑  משה ויניצקי, המנוף נפל - שלושה נהרגו, מעריב, 15 בדצמבר 1963
↑  ליקויי ייצור, תיפעול ואחזקה בדו"ח החקירה על התאונה במלון "הילטון", דבר, 1 בינואר 1964
↑  יוסף וקסמן, הפתיחה החגיגית של "הילטון" בבירה - הערב, מעריב, 31 בדצמבר 1974
↑  מנחם תלמי, השבוע נחנך ונפתח מלון הילטון, מעריב, 3 בינואר 1975
↑  רויטרס, מלון הילטון ירושלים, שבבעלות אלפרד אקירוב, מתנתק מרשת הילטון העולמית, באתר TheMarker‏, 1 ביולי 2001
↑  גקי פומס, מלון סונסטה טאבה עובר בסוף החודש לניהול הילטון, חדשות, 6 באוגוסט 1989
↑  אביבה קרול, ‏הילטון תפסיק לנהל את המלון של תשובה בב"ש: יעבור לרשת פרדייז, באתר גלובס, 29 ביולי 1999
↑  אביבה קרול, ‏נפתח מלון מלכת שבא בו הושקעו 100 מיליון ד', באתר גלובס, 3 בנובמבר 1999
↑  רינה רוזנברג קנדל, באיחור אופנתי קל: היחצ"ן החדש של ירושלים מופיע במלוא הדרו, באתר TheMarker‏, 29 במרץ 2014
1 2  דני שדה ושירי הדר, פרסום ראשון: "הילטון" עוזבת את אילת, באתר ynet, 31 באוקטובר 2016
↑  גלעד כרמלי, רשת מלונות יוקרה בינלאומית בדרך לאשדוד, באתר ynet, 22 בספטמבר 2019
| --- | --- |
בקרת זהויות :  NLI: 987007446387705171  ISNI: 0000 0001 0454 3975  LCCN: nr94006487  VIAF: 156385618   WorldCat (עם VIAF): 156385618 
מלון הילטון תל אביב
הנסיך אוסקר, דוכס סקונה

הנסיך אוסקר, דוכס סקונה (אוסקר קרל אולוף; נולד ב-2 במרץ 2016) הוא נסיך שוודי. ילדם הצעיר ביותר של נסיכת הכתר ויקטוריה נסיכת שוודיה, דוכסית וסטריטלנד ושל דניאל, דוכס וסטריטלנד. הוא הנכד הרביעי של המלך קרל השישה עשר גוסטב, מלך שוודיה וסילביה, מלכת שוודיה. הוא שלישי בסדר הירושה לכתר השוודי, לאחר אמו ואחותו אסטל, דוכסית אוסטרגוטלנד.
לידה

התארים שלו הוכרזו למחרת על ידי סבו מצד אמו, המלך.
טקס טה דאום התקיים לכבודו בארמון קפלה רויאל ב-3 במרץ 2016.
המושל הכללי של פקיסטן

| --- | --- |


איסכנדר מירזא, המושל הכללי של פקיסטן האחרון
 דרכי מינוי:  על ידי המונרך הבריטי
 מושב המשרה:  קראצ'י
 ייסוד המשרה:  15 באוגוסט 1947
 איוש ראשון:  מוחמד עלי ג'ינה
 איוש אחרון:  איסכנדר מירזא
 תאריך ביטול המשרה:  23 במרץ 1956
 משרה יורשת:  נשיא פקיסטן
 
המושל הכללי של פקיסטן (באנגלית: Governor-General of Pakistan, באורדו:  گورنر جنرل پاکستان) היה תוארו של נציג המונרך הבריטי בפקיסטן (למעשה מלך/מלכת פקיסטן). פקיסטן הייתה דומיניון מקבלת עצמאותה ב-1947 ועד להכרזתה כרפובליקה ב-1956, אז בוטלה משרת המושל הכללי, והאחרון שכיהן בתפקיד זה, איסכנדר מירזא, המשיך לכהן כנשיא פקיסטן.
רשימת המושלים הכלליים

| מספר | תמונה | שם   (שנות חיים) | תחילת כהונה | סיום כהונה | מפלגה |
| --- | --- | --- | --- | --- | --- |
| 1 |  | מוחמד עלי ג'ינה   (1948-1876) | 15 באוגוסט 1947 | 11 בספטמבר 1948   (מת בעת כהונתו) | הליגה המוסלמית |
| 2 |  | סר חוואג'ה נזימודין   (1964-1894) | 14 בספטמבר 1948 | 17 באוקטובר 1951   (מונה כראש ממשלת פקיסטן) | הליגה המוסלמית |
| 3 |  | סר מאליק ע'ולאם מוחמד   (1956-1895) | 17 באוקטובר 1951 | 7 באוגוסט 1955   (הודח) | ללא שיוך מפלגתי |
| 4 |  | איסכנדר מירזא   (1969-1899) | 7 באוגוסט 1955 | 23 במרץ 1956   (המשיך כנשיא פקיסטן) | המפלגה הרפובליקנית |
ראו גם

נשיא פקיסטן
המרכז הלאומי לבקרת מחלות

| --- | --- |

 מידע כללי
 מדינה:  ישראל ישראל
 משרד אחראי:  משרד הבריאות
 תאריך הקמה:  1994
 ממשלה:  ממשלת ישראל
 מנהל:  פרופ' ליטל קינן-בוקר
 מטה מרכזי:  מכון גרטנר, תל השומר
 המרכז הלאומי לבקרת מחלות
 
המרכז הלאומי לבקרת מחלות (מלב"מ,ISRAEL CENTER FOR DISEASE CONTROL, ICDC),הוא גוף מחקר של משרד הבריאות ותפקידו לספק תמונה עדכנית של מצב בריאות האוכלוסייה בישראל באמצעות איסוף נתונים במגוון אופנים. הנתונים שאותם אוסף ומציג המלב"ם הם בסיס למדיניות, שירותים ומחקר. נתונים הנאספים על ידי המרכז מאפשרים לזהות בעיות בריאותיות הדורשות התערבות ברמה לאומית. בנוסף מסייע המלב"ם בפיקוח ובבקרה על יישום מדיניות משרד הבריאות בנושאים שונים.
תפקידים

הקמה, ניהול ואחזקה של רישומים לאומיים למחלות כרוניות (כמו סרטן, סוכרת, שבץ מוחי), להליכים רפואיים (כמו ניתוחים בריאטריים) ועוד.
ביצוע סקרי בריאות לאומיים, כולל סקרי תזונה וסקרים סרואפידמילוגיים
ניהול בנק הנסיובים הלאומי
כתיבת פרסומים העוסקים במצב בריאות האוכלוסייה
ניטור תחלואה זיהומית במערכת הנשימה ובמעי
חקר התנהגויות ואורחות חיים הקשורים לבריאות
ביצוע מחקר אפידמיולוגי יישומי בנושאים נבחרים
פיקוח ובקרה על יישום מדיניות משרד הבריאות בתחומי מסוימים
הכשרת סטודנטים ורופאים בבריאות הציבור
מענה לפניות הציבור ומתן מידע בנושאי בריאות שונים
קיום השתלמויות וימי עיון
ראו גם

השירות הפדרלי לפיקוח בתחום הגנת זכויות הצרכן
השירות הפדרלי לפיקוח בתחום הבריאות
הסוכנות הביו-רפואית הפדרלית
המרכזים לבקרת מחלות ומניעתן
המרכז הסיני לבקרת מחלות ומניעתן
המרכז הלאומי לכתבי-יד של גאורגיה

| --- | --- |
אין תמונה חופשית
 מידע כללי
 סוג:  כתבי יד עתיקים
 על שם:  Korneli Kekelidze 
 מיקום:  טביליסי 
 מדינה:  גאורגיה 
 הקמה ובנייה
 תקופת הבנייה:  ? – 30 ביוני 1958
 תאריך פתיחה רשמי:  30 ביוני 1958 
 קואורדינטות:  41°43′03″N 44°47′00″E﻿ / ﻿41.717611111111°N 44.783333333333°E﻿ / 41.717611111111; 44.783333333333
 www.manuscript.ge
  (למפת טביליסי מוגדלת) המרכז הלאומי לכתבי־יד של גאורגיה (למפת טביליסי רגילה) המרכז הלאומי לכתבי־יד של גאורגיה  he
 
המרכז הלאומי לכתבי-יד של גאורגיה (בגאורגית: ხელნაწერთა ეროვნული ცენტრი) או המכון לכתבי-יד על שם קורנלי קקלידזה לשעבר הוא מכון מחקר והשכלה המיועד ללימוד של כתבי-יד עתיקים ומסמכים היסטוריים. המכון ממוקם בטביליסי גאורגיה, ונוסד כמכון לכתבי יד בתקופת גאורגיה הסובייטית, 30 ביוני 1958. המכון נקרא על שמו של ההיסטוריון והפילולוג גאורגי המפורסם, קורנלי קקלידזה. מייסד המכון והמנהל הראשון שלו היה הבלשן וההיסטוריון הגאורגי, אקדמאי החבר באקדמיה הגאורגית למדעים, איליה אבולדזה. המרכז מפעיל מוזיאון משל עצמו המכיל אוסף מיוחד במינו של כתבי-יד עתיקים לרבות בדיה גולאני.
משנת 1958 ועד 2006 נוהל המכון על ידי האקדמיה הגאורגית למדעים. משנת 2006 מתפקד המכון כמכון עצמאי תחת אישיות משפטית מהמשפט הציבורי, ומנהל אותה הפרופסור בובה קודאווה.
המרכז הלאומי לאנרגיית השמש על שם דוד בן-גוריון

| --- | --- |
צלחת האנרגיה הסולארית הגדולה בעולם ממוקמת במרכז הלאומי לאנרגיית השמש על שם דוד בן-גוריון.צלחת האנרגיה הסולארית הגדולה בעולם ממוקמת במרכז הלאומי לאנרגיית השמש על שם דוד בן-גוריון.
 מכון מחקר
 על שם:  דוד בן-גוריון 
 תקופת הפעילות:  1987–הווה (כ־37 שנים) 
 מייסדים:  משרד האנרגיה והתשתיות 
 בעלי תפקידים
 מנהל:  דוד פיימן 
 מיקום
 מדינה:  ישראל ישראל
 קואורדינטות:  30°51′13″N 34°47′01″E﻿ / ﻿30.85349444°N 34.78348611°E﻿ / 30.85349444; 34.78348611
  (למפת צפון הנגב מוגדלת) המרכז הלאומי לאנרגיית השמש על שם דוד בן-גוריון(למפת צפון הנגב רגילה) המרכז הלאומי לאנרגיית השמש על שם דוד בן-גוריון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז הלאומי לאנרגיית השמש על שם דוד בן-גוריון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז הלאומי לאנרגיית השמש על שם דוד בן-גוריון
 
המרכז הלאומי לאנרגיית השמש על שם דוד בן-גוריון הוא המכון הלאומי לחקר אנרגיה חלופית בישראל. הוא הוקם בשנת 1987 על ידי משרד התשתיות הלאומיות, במטרה לחקור טכנולוגיות אנרגיה חלופיות ונקיות מבטיחות, במיוחד כאלה הקשורות לאנרגיה סולארית.
מאז יולי 1991, המרכז מופעל על ידי המכון לחקר המדבר ע"ש יעקב בלאושטיין באוניברסיטת בן-גוריון בנגב לחקר המדבר. המנהל של המרכז הוא דוד פיימן.
בשנת 2007 הוכרז כי המרכז משתף פעולה עם זניט סולאר (אנ'), ליצירת מערכת ביתית של תאים סולאריים המבוססת על מחקר טכנולוגי שנערך על ידי דוד פיימן.
ראו גם

ניצול אנרגיית השמש בישראל
מדע וטכנולוגיה בישראל
הערות שוליים

↑  Sde Boker makes solar energy viable, Ofri Ilani, Haaretz, August 8, 2007.
המרכז הלאומי לירי

המרכז הלאומי לירי הוקם בשכונת דאודורו שבריו דה ז'ניירו לקראת המשחקים הפאן-אמריקאיים שנערכו בעיר ב-2007. מרכז הירי נבנה לצד מתקני ספורט נוספים כמו היפודרום עבור אותם משחקים ונכלל גם בתוכנית האירוח של אולימפיאדת ריו דה ז'ניירו (2016) והמשחקים הפאראלימפיים. המרכז החדש לא דרש שיפוץ נרחב אך דרש התאמות לשימוש לנכים שבוצעו לקראת המשחקים הפאראלימפיים ריו דה ז'ניירו (2016).
המרכז כולל מספר מטווחים לשימוש בסוגי נשק שונים ויציעים שמכילים בין 500 ל-2,000 מקומות בשישה מטווחים. מרכז האימונים משמש לאימון ספורטאים ברמה אולימפית לצד אימונים צבאיים מתקדמים המסייעים לממן את תפעול המרכז.
ליד המטווח הוקמו ב-2016 אצטדיון דאודורו ומתקנים נוספים שיארחו תחרויות במשחקים האולימפיים.
הולוקה

מרכז הכפר מהאוויר
הולוקה (הונגרית: Hollókő) הוא כפר אתנוגרפי פאלוצי (Palóc) במחוז נוגראד בצפון הונגריה, השוכן במרחק של כ-90 ק"מ צפונית-מזרחית לבירה בודפשט. הכפר, שמשמעות שמו הוא "אבן העורב", הוכרז על ידי אונסק"ו בשנת 1987 כאתר מורשת עולמית, בהיותו דוגמה יוצאת דופן להתיישבות אנושית מסורתית.
היסטוריה

הריסות הכפר הישן והטירה שוכנים כחצי קילומטר דרומית-מערבית למרכז הכפר. הטירה נזכרה לראשונה בשנת 1310 אך הוקמה במאה ה-13 לאחר פלישת המונגולים. לטירה נודע תפקיד חשוב במאבקים שבין ההוסיטים והפאלוצים שהתגוררו בהולוקה, ואשר מצאו בה הגנה ומסתור. בסוף הכיבוש עות'מאני ב-1683, ננטשו הטירה והכפר הישן, והטירה חרבה בתחילת המאה ה-18.
הכפר הנוכחי החל להתפתח סביב רחובו הבודד, והדורות הבאים הקימו את בתיהם בעורף החלקות המשפחתיות ובצמוד לבתים הקיימים. כך נוצרו בתי המגורים הארוכים האופייניים לכפר. האסמים ומבני החווה האחרים נבנו מחוץ לאזור המגורים, בשולי השדות. לפי מסמך מ-1782 הכפר עדיין שמר על מבנהו המקורי, שכלל רחוב בודד באותה עת. מאוחר יותר התפתח רחוב נוסף ממזרח לראשון, ולקראת אמצע המאה ה-19 קיבל המקום את מראהו הנוכחי, וכל האדמה הניתנת לעיבוד נוצלה. ב-1960 החל הכפר להתפתח שוב באופן מוגבל, אך כיום הוא מתפתח באופן מבוקר לפי כללי השימור שהתקבלו לגביו. צעדי השימור הראשונים ננקטו בהולוקה ב-1972 והוחמרו ב-1977 וב-1981. הכפר נהרס מספר פעמים בשל שריפות, שכן בניית בתים שלא מעץ הייתה כפופה לאישור. השריפה האחרונה התחוללה ב-1909, ולאחריה נבנו בתי הכפר מחדש בהתאם למסורת, אך קירותיהם הוקמו מלבנים וגגותיהם מרעפים בלתי דליקים.
הכפר

הכפר מונה 126 בתים ומבני חווה, ובשנת 2001 התגוררו בו 470 איש בלבד. רק 67 מהבתים בכפר, הניצבים סביב הרחוב ההיסטורי, כלולים בתחומי האזור המוגן. הכפר מוקף בגפנים, מטעים, כרי מרעה וביערות המכסים שטח של 141 הקטאר. הבתים עשויים משילוב של אבן ועץ, וקירותיהם צבועים בלבן. בחזיתותיהם מרפסות מקורות שגגותיהן נתמכים בקורות עץ.
הכנסייה הקתולית, שלה מגדל פעמונים, ניצבת מאז 1889 במרכזו של הכפר, במקום בו הרחוב המקורי יוצר מעין כיכר סביבה, והיא דומה מבחינת מאפייניה לבתי המגורים. בטירה שוכן מוזיאון קטן המציג כלי נשק וכתובות שנמצאו בהולוקה, ושני מוזיאונים נוספים בכפר מוקדשים לתרבות המקומית ולהתפתחות הדואר. הכפר אינו מוזיאון או סקאנסן אלא מקום יישוב, וחלק מהבתים מציעים שירותי לינה והסעדה למבקרים. הוא נחשב לכפר היחיד שבו עדיין מתגוררים הפאלוצים בהתאם למסורתם.
טירת הולוקה
הממאצו

הממאצו (ביפנית: 浜松市) היא עיר במערב מחוז שיזואוקה שביפן. הממאצו ממוקמת כ-260 קילומטרים (160 מיל) דרומית-מערבית לטוקיו. ב-1 באוגוסט 2021 אוכלוסיית העיר הוערכה ב-787,820 נפשות, והצפיפות שוערה ב-506 נפש לקמ"ר, היא העיר המאוכלסת במחוז ושטחה הוא כ-1,560 קילומטרים רבועים.
העיר חברה ב"ברית לערים בריאות" של ארגון הבריאות העולמי.
היסטוריה

אזור הממאצו יושב מאז ימי קדם, עם שרידים רבים מהתקופות ג'ומון וקופון שהתגלו בתחומי העיר הנוכחיים. אחת הטירות שבעיר הייתה ביתו של השוגון טוקוגאווה איאיאסו.
ב-1 ביולי 1911 הממאצו הוגדרה לראשונה כעירייה. בשנת 1918 התרחשו בעיר מהומות האורז של 1918. בשנת 1921 הכפר טנג'ינצ'ו מוזג עם העיר. בשנת 1926 נפתח בסמוך לעיר בסיס חיל האוויר הצבא הקיסרי ובשנת 1933 נפתח גם בית הספר לטיסה של הצבא. בשנת 1936 הכפרים היקומה ופוג'יזוקה מתמזגים עם העיר.
ב-7 בדצמבר 1944: פגעה בעיר רעידת אדמה שגרמה לנזק רב. ביוני 1945 הממאצו נהרסה במידה רבה על ידי פשיטות אוויריות של ארצות הברית.
במהלך שנות ה-50 וה-60 מוזגו עם העיר כ-16 כפרים שונים.
שלטון

בהממאצו נהוג מודל ראש עיר-מועצה עם ראש עירייה שנבחר ישירות על ידי התושבים ומועצה המונה 46 חברים. העיר מיוצגת על ידי 15 חברים באספה המחוזית.